**Тема:** «Серле сандык»

**Максат:** Татар милли киемнәрендәге бизәкләр турында балаларның күзаллауларын тирәнәйтү.

**Бурычлар:**

1. Балаларда татар милли киемнәренә кызыксыну тәрбияләү. Үз эшләренә карап сөенү хисе тәрбияләү.

2. Балаларны татар бизәкләре белән таныштыруны дәвам итү. Милли киемнәрнең исемнәрен, бизәлешләрен сөйләмдә кулланырга өйрәнү.

3. Кыңгырау,канәфер чәчәге,лалә, яфраклар беркетү ысулларын ныгыту.

**Җиһазлау:** Сандык, түбәтәй, алъяпкыч, проектор, татар бизәкләрен слайдларда күрсәтү.

**Сүзлек өстендә эш:** Серле,тылсымлы, сихри сандык, лалә,кыңгырау, канәфер чәчәге, алъяпкыч, түбәтәй.

**Эшчәнлек төзелеше:**

Балалар өчен сюрприз.

Алъяпкыч турында әңгәмә.

Түбәтәй турында әңгәмә.

Уен “Түбәтәй”

Алъяпкыч белән күлмәкне бизәү.

Урыннарда эшләү.

Йомгаклау, эшлэрдэн күргәзмә оештыру.

***Эшчәнлек барышы:***

***Тәрбияче:*** Исәнмесез, балалар, хәерле көн! Балалар,бүген нинди кояшлы, матур көн. Шушы матур минутларда бер-беребезгә шат елмаюлар, күтәренке кәеф бүләк итик әле. Менә хәзер бүлмәбез тагын да матурланды, яктырып китте. Бүгенге эшчәнлек вакытында сезнең белән мин булырмын. Мин Фирүзә Инсаеновна, эшчәнлек вакытында Фирүзә апа дип эндәшерсез. Балалар, мин бүген сезгә үзем генә килмәдем, ә шушы матур курчак Айсылу белән килдем. Ул сезне карап утырыр, сез шуңа ризамы?

- Балалар, әйтегез әле, без нинди республикада яшибез? (Без Татарстан Республикасында яшибез)

- Әйе, без Татарстан Республикасында яшибез. Ә нинди милләт халыклары яши?

- Әйе, безнең республикада татарлар, руслар, чуашлар, марилар, удмуртлар яшиләр. Алар тату, дус яшиләр, бергәләшеп төрле киемнәр тегәләр, матур әйберләр ясыйлар, сөлгеләр чигәләр, төрле бизәкләр төшергәннәр.

- Балалар, әйтегез әле, татар халык бизәкләренә нәрсәләр керә? (чәчәкле үсемлекләр)

- Ә нинди чәчәк мотивларын очратырга мөмкин? (ләлә, кыңгырау, дәлия, мәк, ромашка, яфраклар)

**Слайдта карау**

**Ишек шакыйлар.**

-Тавышны ишетәсезме, балалар? Кем икән анда? Әйдәгез бергәләп карыйк әле. Кем килде икән безгә?

*(Сандык табалар. Тәрбияче балаларга сандыкны ачып карарга тәкъдим итә, ләкин сандык ачылмый)*

-Балалар, бу бит сандык. Безгә кемдер сандык калдырып киткән икән. Әйдәгез аны ачып карыйк. (ачып карыйлар) Ой, ачылмый бит бу. Балалар, сандык турында матур сүзләр әйтсәк, бәлки, ачылыр. Бу сандык нинди?(Матур,серле,бизәкле, тылсымлы, агачтан эшләнгән сандык)

*(Тәрбияче балаларга сандык турында шигырь укый)*

Серле сандык, матур сандык,

Кызыктыра безне күптәннән.

Әйдә, карыйк, ниләр калган икән

Истәлеккә безгә үткәннән.

*(Тәрбияче сандыкны ача һәм андагы әйберләрне берәм-берәм алып күрсәтә)*

- Балалар, карагыз әле монда бит безнең татар халкының милли киемнәре салынган икән. Менә монсы (алъяпкыч, күлмәк, түбәтәй, камзул). Менә карагыз әле нинди бизәкләр белән эшләнгән.

- **Күлмәк (** Бу күлмәк лалә чәчәкләре һәм яфраклар белән бизәлгән)

-**Алъяпкыч**.(Бу алъяпкычның кыңгырау,лалә, канәфер, дәлия чәчәкләре һәм яфраклары белән бизәлгәнен ачыклау)

- **Түбәтәй**.(Нинди бизәкләр белән бизәлгәнен ачыклагач, тәрбияче шигырь сөйли)

-Әнием туган көнемә

Бүләк итте түбәтәй.

Шундый матур түбәтәем

- Үзем кебек бәләкәй!

- Балалар, әйдәгез без уен уйнап алыйк. Түгәрәккә басыйк әле. Түбәтәй кемдә кала, шул җәзасын ала) **музыка куела**

**«Түбәтәй» уены»**

Түбәтәеңне кигәнсең,

Бик ерактан килгәнсең.

Төскә матурлыгың белән

Шаккатырыйм, дигәнсең.

Туп-туп, түбәтәй,

Түбәтәең укалы,

Чиккән, матур түбәтәең

Менә кемдә тукталды.

-Балалар, кемдер тагын ниндидер кыңгырау тавшы ишетелә, сез ишетәсезме? Бу тавыш бит сандыктан килә. Нәрсә бар икән,карыйк әле. Монда ап-ак алъяпкыч белән күлмәк бар икән. Сез белмисезме,ник шакыйлар икән алар?

-Аларның бизәкләре юк икән бит, шуңа күрә алар күңелсез, боек икән. Сезнең аларның кәефләрен күтәрәсе киләме?

*(Алъяпкыч белән түбәтәйнең кәефләрен күтәрү өчен, аларга бизәкләр кисеп ябыштырырга кирәклеген ачыклыйлар)*

-Әйдәгез без аларга төсле бизәкләр беркетик. ( ике командада эшлиләр)

-Балалар, күрәсезме? Безнең боек дусларыбызның күңелләре күтәрелеп китте. Сез аларны бик шатландырдыгыз. Берсеннән-берсе матур алъяпкыч һәм түбәтәйләр булды.

-Ә хәзер балалар, без сезнең белән урыннарга утырабыз һәм өстәлләргә куелган киемнәргә бизәкләр беркетәбез. Безнең кунагыбыз Айсылу да сезне күзәтеп, карап торыр. Беркетеп бетергәч эшләребезгә күргәзмә ясыйбыз.

***Балалар эшләгән вакытта “Кәләпүш” җыры куела***

-Балалар, кем эшен бетерә, әкрен генә эш урынын җыештыра торабыз.

**Йомгаклау:**

-Балалар. Әйдәгез эшләребезне карыйк әле. (балалардан нәрсә беркетүләрен әйттерү һәм күргәзмәгә кую)

-Балалар, сезгә бүгенге шөгылебез ошадымы?

-(...) Сина нәрсә ошады? (берничә баладан сорау)

-Без бүген кемнәргә ярдәм иттек?

-Сез буген балалар, бик актив, тырыш булдыгыз. Сезнең белән мина бик күңелле булды. Без сезгә Айсылу белән алып килгән бүләкләребезне калдырабыз. Молодцы, булдырдыгыз. Сау булыгыз!